**Obrazloženje**

**Financijskog plana Centa za kulturu Grada Novalje**

**za 2025. godinu i projekcije za 2026. i 2027. godinu**

U skladu s odredbama Zakona o proračunu („Narodne novine“ br. 144/21.), Pravilnika o proračunskim klasifikacijama („Narodne novine“ broj 26/10., 120/13. i 1/20 ), te Pravilnika o proračunskom računovodstvu i računskom planu („Narodne novine br. 124/14., 115/15., 87/16., 03/18., 126/19., i 108/20.), sačinjen je Financijski plan Centra za kulturu Grada Novalje za 2025. godinu i projekcija za 2026. i 2027.

Temeljni okvir za izradu financijskog plana predstavljaju Upute za izradu proračuna Grada Novalje za razdoblje 20254.-2027. (KLASA:400-02/24-01/05, URBROJ:2125/06-01/01-24-01 od Novalja, 10.listopada 2024. - u nastavku Uputa). U postupku planiranja korištena je jedinstvena metodologija obilježavanja prihoda i primitaka te rashoda i izdataka, a primijenjena je i posebna klasifikacija – izvori financiranja. Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Financijski plan je usklađen s Proračunom Grada Novalje za 2025. godinu s projekcijama za 2026. i 2027. godinu

Prihodi i primici te rashodi i izdaci za 2025. godinu iskazani su na razini skupine (druga razina računskog plana) isto kao za 2026. i 2027. godinu.

Financijskim planom Centra za kulturu Grada Novalje za 2025. godinu planiraju se prihodi u ukupnom iznosu od 285.500,00 EUR i rashodi u istoj visini tj. 285.500,00 EUR.

U 2025. godini također očekujemo veći broj posjetitelja predstava u odnosu na 2024. jer ćemo intenzivirati promidžbu putem elektronskih medija, prvenstveno mislimo na društvene mreže, obogatiti program izvan turističke sezone osim toga uvesti ćemo nove tehnologije u prezentiranju raznih manifestacija kako bi se približili publici s novim tehnološkim dostignućima. Ulaganje u nove tehnologije omogućilo bi nam bolju komunikaciju s publikom i njenu interakciju s kulturnim programom. Uvođenjem navedenog publika bi aktivno sudjelovala u kulturnom programu te bi na taj način kulturi približili publici. U 2025. povećati će se osim predstava i broj raznih radionica koje su svake godine sve više posjećuju.

Očekivani broj posjetitelja bi bio na razini 2300. Što se tiče kino projekcija također planiramo povećati broj posjetitelja u odnosu na 2024. osim promidžbom i brojem filmova razradili bi ponudu žanrova filmova i suradnju sa školama i vrtićima. Očekivani broj posjetitelje je 1300 posjetitelja. U sklopu Centra osnažili bi izložbe, edukacije, tradiciju i druge događaje koje zanimaju publiku.

Cilj ovih svih aktivnosti je uključiti što veći broj građana da sudjeluju i doprinose u kulturi ujedno i turista. Jedan od cilja je razvijanje kulturne ponude i njeno promocija u turizmu koje može podići prepoznatljivost destinacije. Cilj na je produljenje turističke sezone kroz kulturu koja ima pozitivan utjecaj na lokalno gospodarstvo, jer kulturne aktivnosti često uključuju lokalne zajednice, umjetnike, obrtnike i ugostitelje. Kultura stvara dodatne prilike i omogućava održivi razvoj turizma izvan ljetne sezone. Kulturni program omogućava našoj destinaciji da diversificiraju svoju turističku ponudu, osim klasičnih sunčanih destinacija, turisti mogu biti privučeni različitim kulturnim iskustvima, kao što su festivali, tradicionalni plesovi, glazba, umjetnost i ručni rad, izložbe i sl.

U nastavku slijedi pojašnjenje pojedinih stavki prijedloga Financijskog plana za 2025. godinu.

**PRIHODI**

Ukupni prihodi iznose 285.500,00 EUR što predstavlja povećanje u odnosu na plan za 2024. godinu (259.000) za 26.500,00 EUR. Sastoje se od Općih prihoda i primitaka iz državnog proračuna, Općih prihoda i primitaka iz proračuna Grada Novalje i Vlastitih prihoda.

**Opći prihodi i primici iz državnog proračuna** iznose 8.500,00 EUR, a odnose se na sredstva Ministarstva kulture za financiranje programa javnih potreba u kulturi Republike Hrvatske za 2025. godinu (Novaljski trijatar i Novaljsko glazbeno ljeto) i povećani su u odnosu na prethodnu godinu.

**Opći prihodi i primici iz proračuna Grada Novalje** iznose 251.000,00 EUR i za 26.000,00 EUR, su veći od prošlogodišnjih (225.000,00 EUR), a odnose se na prihode za financiranje rashoda poslovanja (241.500,00 EUR) i prihode za financiranje rashoda za nabavu nefinancijske imovine (9.500,00 EUR).

**Vlastiti prihodi** se planiraju u iznosu od 2.000,00 EUR prihodi od zakupa i iznajmljivanja imovine (rođendani razne, radionice i zakup kino dvorane)

**Prihodi za posebne namjene** planiraju se u iznosu od 20.000,00 EUR, kao što su ulaznice za kazališne predstave i ulaznice za kino predstave.

**Donacije** u iznosu od 4.000,00 EUR odnose se na manifestacije Novaljski trijatar i Glazbeno kulturno ljeto.

**RASHODI**

Ukupni rashodi iznose 285.500,00 EUR što predstavlja povećanje u odnosu na 2024. godinu za 26.000,00 EUR, sastoje se od rashoda poslovanja, rashoda za nabavu nefinancijske imovine i rashoda za manifestacije u kulturi.

**RASHODI POSLOVANJA**

**Rashodi poslovanja** iznose 276.000,00 EUR i sastoje se od rashoda za zaposlena, materijalnih rashoda i financijskih rashoda i veći su za 20.033,77 EUR u odnosu na 2024. godinu. Sastoje se od Rashoda za zaposlene i Materijalnih i financijskih rashoda.

**Rashodi za zaposlene** iznose 116.500,00 EUR, veći su 22.500,00 EUR od planiranih u 2024. godini (94.000,00 EUR). Do ovog povećanja dolazi zbog povećanja osnovice za izračun plaća u zadnjem kvartalu 2024. godine stoga je za 2025. trebalo povećati rashod za zaposlene. Čine ih plaće za redovan rad, ostali rashodi za zaposlene te doprinosi za obvezno zdravstveno osiguranje.

**Plaće za redovan rad** iznose 96.000,00 EUR i veće su od prošlogodišnjih za 21.000,00 EUR.

**Ostali rashodi za zaposlene** iznose 8.500,00 EUR, a u odnosu na 2024. godinu se umanjuju.

**Materijalni i financijski rashodi**

Materijalni i financijski rashodi iznose 159.500,00 te se u se u ukupnom iznosu smanjuju za 1.496,23 EUR. čine ih materijalni i financijski rashodi.

**Materijalni rashodi** čine naknade troškova zaposlenima, rashod za materijal i energiju, rashodi za usluge i ostali nespomenuti rashodi poslovanja.

**Naknade troškova zaposlenima** iznose 8000,00 EUR i ostaju isti .

**Rashodi za materijal i energiju** iznose 3.100,00 EUR i manji su od planiranih u 2023. za 500,00 EUR zbog smanjenja troška električne energije i materijal i dijelovi za tekuće investicijsko održavanje.

**RASHODI ZA NABAVA DUGOTRAJNE IMOVINE –** iznose 9.500,00 eura i ostaju nar razini prošle godine.

**KULTUNRNO ZABAVNI PROGRAM I MANIFESTACIJE**

**Rashodi za kulturno zabavni program i manifestacije** iznose ukupno 127.500,00 EUR i za 4.000,00 EUR su veći od planiranih u 2024. godini (123.300,00 EUR). Planiraju se slijedeći kulturno zabavni programi i manifestacije:, Antonja- dječji festival, Novaljski trijatar, Novaljsko glazbeno ljeto ljeto, Dani kulture u Novalji, Kinoprikazivačka djelatnost i Kazalište, koncerti, kulturna baština , izložba slika i sl.

**Antonja – dječji festival**

Planira se iznos od 5.300,00 EUR, na razini prošlogodišnjeg.

**Novaljski trijatar**

Ukupni iznos rashoda je 33.100,00 EUR što je za 10.600,00 EUR više u odnosu na 2023. godinu. U 2025. godini planira se obilježiti 20. godina održavanja Novaljskog tirjatra te se planira izdati fotomonografija kojom će se obraditi tema dvadeset godina održavanja Novaljskog festivala. U 2025.g. planira se bogati kulturni program za otvaranje Novaljskog trijatra i za najava festivala koja će se održati u Zagrebu. Ova manifestacija jedna je od najposjećenijih i medijski je najviše popraćena zbog velikog interesa publike. U 2025. planiramo još veću posjećenost s obzirom na kvalitetni program koji će se osmisliti za navedenu manifestaciju.

**Novaljsko glazbeno ljeto**

Za 2025. godinu Novaljsko glazbeno ljeto je kao nova manifestacija za Centar za kulturu koja se održava na otvorenom u dvoru zvanom Boškinčev dvor iza Male crkve. Novaljsko kulturno ljeto je manifestacija koja promiče klasičnu glazbu sa svjetski poznatim imenima u glazbi. Glazbena urednica ove manifestacije Olivera Mirković. Planiraju se četiri koncerta kroz mjesec kolovoz 2025.g. Ukupni rashodi potrebni za ovu manifestaciju iznose 12.500,00 EUR. Što je za 2.500,00 više u odnosu na 2024. Za navedenu manifestaciju planira se donacija u iznosu od 2.000.00 EUR i potporu od ministarstva kulture u iznosu od 3.000,00 EUR. Ovo ljeto očekujemo veći broj posjetitelja zbog bolje promocije i većeg interesa turista za ovu manifestaciju.

**Dani kulture u Novalji**

Manifestacija koja će se održati u jesenskim mjesecima, a organizirat će se bogati kulturni program s različitim kulturnim sadržajem i novim tehnologijama koje će interaktivno uvesti publiku u kulturni sadržaj. više kazališnih, literarnih, glazbenih i znanstvenih predstava, radionica i savjetovanja. Planira se u iznosu od 15.200,00 EUR što je za 100,00 EUR više nego prethodnu godinu. U 2025. očekujemo veći broj posjetitelja s obzirom de ja manifestacija postala prepoznatljiva.

**Kinoprikazivačka djelatnost**

Aktivnost s rashodima od 4.300,00 EUR. U okviru aktivnosti najveći dio rashoda otpada na nabavu filmova za kino projekcije i rođendanske proslave.

**Kazalište, koncerti kulturna baština i sl.**

U 2025. godini ostale manifestacije su objedinjene u jedno i odvijaju se kroz cijelu godinu. Ukupni rashod za navedene manifestacije iznosi 55.100,00 EUR i manji je za 10.800,00 EUR jer je 2024. bio planiran projekt snimanja filma o pok, Sreću Badurini. Bez navedenog projekta rashod za navedene manifestacije za 2025. ostaje na razini 2024. godine.

v.d. Ravnateljica

Margareta Škunca - Čepulo